《贻王充道隐士》
宋代·李彭

忆昨涪翁虎溪别，雁来一字不宁收。劳君为传三月信，遣我少宽千斛愁。

烟艇方游建业水，玉人犹在仲宣楼。何时挂席西湖去，藜杖青鞋鹦鹉洲。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。